**Ministru kabineta noteikumu projekta**

**„****Noteikumi par Pārtikas drošības, dzīvnieku veselības un vides zinātniskā institūta „BIOR” valsts pārvaldes uzdevumu ietvaros veikto darbību cenrādi”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Pārtikas aprites uzraudzības likuma 21.2 panta trešā daļa un Veterinārmedicīnas likuma 11.panta trešā daļa. |
| 2. | Pašreizējā situācija un problēmas | Patlaban ir spēkā Ministru kabineta 2010.gada 3.augusts noteikumi Nr.717 „Noteikumi par Pārtikas drošības, dzīvnieku veselības un vides zinātniskā institūta valsts pārvaldes uzdevumu ietvaros veikto darbību cenrādi” (turpmāk – noteikumi Nr.717).  Pārtikas drošības, dzīvnieku veselības un vides zinātniskais institūts „BIOR” (turpmāk – institūts) izveidots 2010.gada 1.janvārī uz Pārtikas un veterinārā dienesta Nacionālā diagnostikas centra bāzes. Noteikumos Nr.717 ietvertās samaksas apmērs par institūta valsts pārvaldes uzdevumā veiktajām darbībām tika saglabāts tādā pat apjomā, kāds bija noteikts par Nacionālā diagnostikas centra veiktajām darbībām līdz reorganizācijai.  Institūts turpmāk nevar nodrošināt paraugu laboratoriskos izmeklējumus par šobrīd spēkā esošajām cenām, jo tās balstītas uz 2006.gada izmaksām un kopš tā laika ir palielinājusies pievienotās vērtības nodokļa (turpmāk – PVN) likme no 18 uz 22% (lai gan no 2012.gada 1.jūlija PVN likme ir samazināta uz 21%, tas būtiski neietekmē institūta izmaksas, jo materiāli, reaģenti u.c. materiāli ir iepirkti iepriekš) un atcelta samazinātā PVN likme (5%) diagnostiskumiem, reaģentiem u.c. Saskaņā ar likuma „Par pievienotās vērtības nodokli” 2.panta divdesmit otro daļu līdz 2012.gada 31.decembrim laboratorisko izmeklējumu veikšanai PVN nepiemēro, bet institūts, iepērkot nepieciešamos materiālus (reaģenti, diagnostiskumi, laboratorijas trauki u.c.), kā arī veicot komunālos maksājumus, iekārtu remonta maksājumus u.c., maksā arī PVN. Tāpat jāņem vērā tas, ka ir pieaugušas dabas gāzes un komunālo maksājumu izmaksas (gāzei +131%, elektroenerģijai +125%,), materiālu un reaģentu izmaksas cēlušās vidēji par 23%; būtiski augušas transporta izmaksas degvielas sadārdzinājuma dēļ (benzīns +31,68%, dīzeļdegviela +27,18%).  Aprēķinot viena parauga testēšanas izmaksas, ņem vērā:  1) tiešās materiālu izmaksas – reaģenti, vienreizlietojamie materiāli;  2) tiešās darba algas izmaksas;  3) netiešās izmaksas – ēku uzturēšana, iekārtu nolietojums un remonts, paraugu savākšanas transports, sakaru pakalpojumi, mērierīču kalibrēšana, testēšanas metožu akreditācija, instrumentu iegāde, nodokļu maksājumi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Sagatavots Ministru kabineta noteikumu projekts „Noteikumi par Pārtikas drošības, dzīvnieku veselības un vides zinātniskā institūta „BIOR” valsts pārvaldes uzdevumu ietvaros veikto darbību cenrādi” (turpmāk – noteikumu projekts).  Noteikumu projekts nosaka cenrādi, saskaņā ar kuru maksā par institūta veiktajām darbībām, pildot valsts pārvaldes uzdevumus.  No 2013.gada 1.janvāra institūta veiktajiem laboratoriskajiem izmeklējumiem nebūs piemērojams PVN saskaņā ar Pievienotās vērtības nodokļa likuma 3.panta astoto daļu.  Šīs anotācijas I sadaļas 2.punktā minētās problēmas noteikumu projekts atrisinās pilnībā. |
| 5. | Projekta izstrādē iesaistītās institūcijas | Pārtikas drošības, dzīvnieku veselības un vides zinātniskais institūts. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Anotācijas 1. – 4.pielikumā pievienoti atsevišķu laboratorisko izmeklējumu cenu detalizēti aprēķini. |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projekts attiecas uz pārtikas apritē iesaistītajām personām, veterinārās uzraudzības objektu īpašniekiem un dzīvnieku īpašniekiem (turētājiem) gadījumos, kad normatīvie akti nosaka obligātu laboratorisko izmeklējumu veikšanu institūta laboratorijā un pienākumu apmaksāt saņemtos pakalpojumus.  To personu skaits, kurus varētu ietekmēt noteikumu projekts, atkarīgs, piemēram, no konstatētajiem normatīvo aktu pārkāpumiem (Pārtikas aprites uzraudzības likums nosaka, ka pārtikas uzņēmums sedz visus produkta pārbaudes izdevumus, ja ir konstatēta neatbilstība normatīvajos aktos noteiktajām prasībām) vai tādu produktu ievešanas no trešajām valstīm, kuriem normatīvie akti nosaka obligātus laboratoriskos izmeklējumus, kuru izmaksas sedz kravas ievedējs. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts ietekmē Pārtikas un veterinārā dienesta (turpmāk – dienests) veikto valsts uzraudzības un kontroles programmu izpildi. Institūts saskaņā ar normatīvajiem aktiem veic visus laboratoriskos un diagnostiskos izmeklējumus dienesta kompetencē esošajās valsts uzraudzības un kontroles jomās. 2012.gadā ir izveidotas 27 valsts uzraudzības un kontroles programmas, kuru ietvaros dienests noņem paraugus un nosūta izmeklēšanai institūta laboratorijās. Līdzekļi šo izmeklējumu veikšanai piešķirti no valsts budžeta. Lai nodrošinātu izmeklējumu veikšanu vajadzīgajā (šobrīd noteiktajā) apjomā, nepieciešams papildus finansējums, par ko Zemkopības ministrija gatavo informatīvo ziņojumu iesniegšanai Ministru kabinetā. |
| 3. | Tiesiskā regulējuma finansiālā ietekme | Cenas netiek palielinātas visiem laboratoriskajiem izmeklējumiem, virknei pakalpojumu cenas ir saglabātas iepriekšējā līmenī, savukārt ir izmeklējumi, kuru cenas ir samazinājušās par 8 līdz 42%. Turpmāk par testēšanas pārskata sagatavošanu būs jāmaksā tikai gadījumā, ja persona vēlēsies to saņemt papīra formā (noteikumi Nr.707 nosaka maksu Ls 0,50 par katru pārskatu). |
| 4. | Tiesiskā regulējuma nefinansiālā ietekme | Noteikumu projekts papildus laboratorisko izmeklējumu cenai nosaka arī izmeklējamo objektu, pielietojamo metodi (principu), minimālo parauga apjomu, testēšanas maksimālo termiņu, lai paraugu ņemšanas un testēšanas process būtu saprotamāks. |
| 5. | Administratīvās procedūras raksturojums | Pārtikas aprites uzraudzības likuma 21.2 panta otrā daļa un Veterinārmedicīnas likuma 11.panta otrā daļa nosaka, ka normatīvajos aktos noteiktajos gadījumos personas sedz izdevumus par institūta veiktajiem laboratoriskajiem un diagnostiskajiem izmeklējumiem, piemēram, pārtikas apritē iesaistītās personas sedz pārbaudes izdevumus, ja ir konstatēta produktu neatbilstība normatīvajos aktos noteiktajām prasībām, arī noteiktu dzīvnieku infekciju slimību gadījumos izdevumus par laboratoriskajiem izmeklējumiem sedz dzīvnieku īpašnieks vai turētājs (zirgu infekciozā anēmija, trakumsērga, govju enzootiskā leikoze). Eiropas Savienības normatīvajos aktos noteiktajos gadījumos uzņēmēji sedz izdevumus par no trešajām valstīm ievesto kravu kontroli, tostarp laboratoriskajiem izmeklējumiem. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

*Anotācijas III, IV un V sadaļa – projekts šīs jomas neskar.*

|  |  |  |  |
| --- | --- | --- | --- |
| **VI. Sabiedrības līdzdalība un šīs līdzdalības rezultāti** | | | |
| 1. | Sabiedrības informēšana par projekta izstrādes uzsākšanu | Noteikumu projekts 2012.gada 10.maijā nosūtīts elektroniski biedrībām „Lauksaimnieku organizāciju sadarbības padome”, „Zemnieku saeima” un „Latvijas Lauksaimniecības kooperatīvu asociācija”.  Noteikumu projekts 2012.gada 11.maijā ievietots Zemkopības ministrijas mājas lapā internetā. | |
| 2. | Sabiedrības līdzdalība projekta izstrādē | Šīs anotācijas sadaļas pirmajā punktā minētās biedrības atzinumu sniegšanai izvēlētas, jo pārstāv uzņēmējus, kuru darbībā atsevišķos gadījumos par laboratoriskajiem izmeklējumiem var tikt piemērots institūta cenrādis. | |
| 3. | Sabiedrības līdzdalības rezultāti | Iebildumi par noteikumu projektu un priekšlikumi nav saņemti. | |
| 4. | Saeimas un ekspertu līdzdalība | Konsultācijas nav notikušas. | |
| 5. | Cita informācija | Nav. | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Pārtikas drošības, dzīvnieku veselības un vides zinātniskais institūts. |
| 2. | Projekta izpildes ietekme uz pārvaldes funkcijām | | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | | Projekts šo jomu neskar. |
| 6. | Cita informācija | | Nav. |

# Zemkopības ministre L.Straujuma

2012.12.14. 11:42

L.Gurecka

67027063, Linda.Gurecka@zm.gov.lv